Arièja (aiga)

Arièja es una aiga d'Occitània. Sa font se situa dins lo circ de Font negra a 2400 m d'altitud, a la termièra entre lo País de Fois (en Arièja) e Andòrra. Se geta dins Garona dins la banlèga sud de Tolosa a Portèth.
Geografia
Arièja a sa font al lac Negre, dins lo circ de Font Negra, prèp del Pas de la Casa e del pòrt d'Envalira, un dels còls pus nauts del Pirenèus (2 400 m). S'escola d'en primièr cap al nòrd-èst dins una val estreita e sovent dins de gòrjas prigondas, arriba a Ax, ont son escorreguda s'orienta al nòrd-oèst en meme temps que recèp en riba dreita las aigas de l'Orièja e de la Lausa, dos rius davalats coma ela de la crèsta frontièra e que fan doblar son debit, qu'atenh alara aperaquí 10 m3/s.

Dins son cors superior, seguís un selhon d'erosion glaciària que s'alarga e càmbia de direccion a la nautor d'Ax. Las traças de l'ancian glacièr son vesedoiras especialament fins a Tarascon d'Arièja. Per las clusas de Foish e de Sent Joan de Verges, Arièja trenca las cadenas calcàrias de Plantaurel e, ganhant la plana de Pamièrs que sos alluvions an constituït, s'evada del domeni pirenèu. 


Categoria:aiga d'Occitània
Categoria:aiga de Nauta Garona
Categoria:aiga d'Arièja